

**ΑΠΟΣΠΑΣΜΑ ΠΡΑΚΤΙΚΟΥ 15/2017**

**Αριθ. Απόφασης:366/2017 ΑΔΑ: ΩΤΜ6ΩΨΑ-ΔΘΟ**

**ΘΕΜΑ:**«Έγκριση πραγματοποίησης δαπάνης της προμήθειας με τίτλο «Προμήθεια υλικών

συντήρησης δικτύου ηλεκτροφωτισμού ΔΕ Αρταίων» και επιλογή τρόπου

εκτέλεσης»

Στην Άρτα σήμερα την εικοστή τρίτη (23η) του μηνός Ιουνίου του έτους 2017 ημέρα Παρασκευή και ώρα 12.30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 23487/23-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Νταλάκας Δημήτριος 8. Λιλής Γεώργιος 9. Χαρακλιάς Κων/νος 10. Κοτσαρίνης Μιχαήλ 11. Ζέρβας Κων/νος 12. Μιλτιάδους Γεώργιος 13. Σιαφάκας Χριστόφορος 14. Λιόντος Νικόλαος 15. Γραμματικού- Παπατσίμπα Θεανώ 16. Σφήκας Δημήτριος 17. Κουτρούμπα Άννα- Μαρία | 1. Βλάχος Μιχαήλ 2. Στασινός Παύλος 3. Παπαμιχαήλ Κων/νος 4. Ζυγουβέλης Παναγιώτης 5. Κοσμάς Ηλίας 6. Ντέμσια Αικατερίνη 7. Παπαλέξης Ιωάννης 8. Βασιλάκη- Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Καραγεώργος Γεώργιος η κα Κιτσαντά Ευαγγελίτσα και ο κ. Παπακίτσος Στέφανος

Στη συνεδρίαση δεν παραβρέθηκαν Πρόεδροι Συμβουλίων Δημοτικών και των Τοπ. Κοινοτήτων.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση ενός (1) εκτάκτου θέματος.

Οι κ.κ. Στασινός και Παπαμιχαήλ, Ζυγουβέλης, Κοσμάς και Ντέμσια απείχαν από τη συζήτηση του 4ου και 5ου θέματος δηλώνοντας ότι εμμένουν στην άποψη: « ότι στο παρελθόν είχαν δοκιμαστεί ομπρέλες και απέτυχαν. Να γίνει μία σοβαρή αρχιτεκτονική μελέτη σε συνεργασία με τους καταστηματάρχες και να ληφθεί άμεσα απόφαση η οποία να αφορά την ηχορύπανση».

Οι κ.κ. Ξυλογιάννης Άγγελος, Παπαϊωάννου Κων/νος και Πετανίτης Δημήτριος απείχαν από τη συζήτηση του 4ου και 5ου θέματος δηλώνοντας ότι συμφωνούν με την προμήθεια ομπρελών αλλά να μην αναλάβει το κόστος αγοράς τους ο Δήμος.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «Έγκριση πραγματοποίησης δαπάνης της προμήθειας με τίτλο «Προμήθεια υλικών συντήρησης δικτύου ηλεκτροφωτισμού ΔΕ Αρταίων» και επιλογή τρόπου εκτέλεσης» έθεσε υπόψη την εισήγηση της ΤΥΔ η οποία έχει ως εξής :

Έχοντας υπόψη :

1. Τον Ν.4412/2016 (ΦΕΚ Α 147 / 08.08.2016)
2. Το ΠΔ 80/2016 παρ. 1ο άρθρο 4
3. Την αρ.**14 / 2017** μελέτη του Τμήματος Η/Μ Έργων και Μελετών με τίτλο «προμήθεια υλικών συντήρησης δικτύου ηλεκτροφωτισμού Δ.Ε Αρταίων » Πρ/σμού **130.000,00** € με ΦΠΑ, (104.838,71 € χωρίς ΦΠΑ).
4. Τον ΚΑ 20-6699.001 του προϋπολογισμού του Δήμου Αρταίων, οικονομικού έτους 2017 που ψηφίστηκε με την 446/2016 και 287/2017 αποφάσεις Δημοτικού Συμβουλίου .
5. Την αρ.6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.
6. Το από 16/6/2017 πρωτογενές αίτημα της υπηρεσίας μας με 17REQ001537011.

Αιτούμαστε την έγκριση πραγματοποίησης δαπάνης της προμήθειας **«προμήθεια υλικών συντήρησης δικτύου ηλεκτροφωτισμού Δ.Ε Αρταίων** » της οποίας τα υλικά θα χρησιμοποιηθούν για τη συντήρηση του δημοτικού φωτισμού στην Δημοτική ενότητα Αρταίων. Ως τρόπος εκτέλεσης της παραπάνω προμήθειας θα είναι « ο Ανοιχτός ηλεκτρονικός διαγωνισμός».

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις του ΔΚΚ Ν.3463/2006, Ν.3852/10, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

A.-Την έγκριση της πραγματοποίησης δαπάνης ποσού130.000,00€ με ΦΠΑ, (104.838,71 € χωρίς ΦΠΑ) για την εκτέλεση της προμήθειας με τίτλο: **«προμήθεια υλικών συντήρησης δικτύου ηλεκτροφωτισμού Δ.Ε Αρταίων** » της οποίας τα υλικά θα χρησιμοποιηθούν για τη συντήρηση του δημοτικού φωτισμού στην Δημοτική ενότητα Αρταίων.

Β.- Τρόπος εκτέλεσης της παραπάνω προμήθειας θα είναι « ο Ανοιχτός ηλεκτρονικός διαγωνισμός»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 366/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*