

**ΑΠΟΣΠΑΣΜΑ ΠΡΑΚΤΙΚΟΥ 15/2017**

**Αριθ. Απόφασης:368/2017 ΑΔΑ: 6ΜΘ5ΩΨΑ-ΝΗ5**

**ΘΕΜΑ:**«Ακύρωση της αριθμ. 309/2017 προηγούμενης απόφασης Δημ. Συμβουλίου και εκ

νέου έγκριση πραγματοποίησης δαπάνης του έργου «Διαμόρφωση παιδικών χαρών»

Στην Άρτα σήμερα την εικοστή τρίτη (23η) του μηνός Ιουνίου του έτους 2017 ημέρα Παρασκευή και ώρα 12.30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 23487/23-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Νταλάκας Δημήτριος 8. Λιλής Γεώργιος 9. Χαρακλιάς Κων/νος 10. Κοτσαρίνης Μιχαήλ 11. Ζέρβας Κων/νος 12. Μιλτιάδους Γεώργιος 13. Σιαφάκας Χριστόφορος 14. Λιόντος Νικόλαος 15. Γραμματικού- Παπατσίμπα Θεανώ 16. Σφήκας Δημήτριος 17. Κουτρούμπα Άννα- Μαρία | 1. Βλάχος Μιχαήλ 2. Στασινός Παύλος 3. Παπαμιχαήλ Κων/νος 4. Ζυγουβέλης Παναγιώτης 5. Κοσμάς Ηλίας 6. Ντέμσια Αικατερίνη 7. Παπαλέξης Ιωάννης 8. Βασιλάκη- Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Καραγεώργος Γεώργιος η κα Κιτσαντά Ευαγγελίτσα και ο κ. Παπακίτσος Στέφανος

Στη συνεδρίαση δεν παραβρέθηκαν Πρόεδροι Συμβουλίων Δημοτικών και των Τοπ. Κοινοτήτων.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση ενός (1) εκτάκτου θέματος.

Οι κ.κ. Στασινός και Παπαμιχαήλ, Ζυγουβέλης, Κοσμάς και Ντέμσια απείχαν από τη συζήτηση του 4ου και 5ου θέματος δηλώνοντας ότι εμμένουν στην άποψη: « ότι στο παρελθόν είχαν δοκιμαστεί ομπρέλες και απέτυχαν. Να γίνει μία σοβαρή αρχιτεκτονική μελέτη σε συνεργασία με τους καταστηματάρχες και να ληφθεί άμεσα απόφαση η οποία να αφορά την ηχορύπανση».

Οι κ.κ. Ξυλογιάννης Άγγελος, Παπαϊωάννου Κων/νος και Πετανίτης Δημήτριος απείχαν από τη συζήτηση του 4ου και 5ου θέματος δηλώνοντας ότι συμφωνούν με την προμήθεια ομπρελών αλλά να μην αναλάβει το κόστος αγοράς τους ο Δήμος.

Ο Πρόεδρος κήρυξε την έναρξη της συνεδρίασης και εισηγούμενος το 3ο τακτικό θέμα της ημερήσιας διάταξης: «Ακύρωση της αριθμ. 309/2017 προηγούμενης απόφασης Δημ. Συμβουλίου και εκ νέου έγκριση πραγματοποίησης δαπάνης του έργου «Διαμόρφωση παιδικών χαρών» είπε:

Από 13-6-2017 τέθηκε σε λειτουργία η νέα εφαρμογή του ΚΗΜΔΗΣ για την έγκριση πρωτογενούς αιτήματος και σύμφωνα με τις οδηγίες καταχώρησης που μας δόθηκαν θα πρέπει εφόσον το πρωτογενές αίτημα έχει καταχωρηθεί με την προηγούμενη έκδοση του ΚΗΜΔΗΣ να αναρτηθεί ξανά στο νέο ΚΗΜΔΗΣ και στη συνέχεια το νέο πρωτογενές αίτημα στο νέο ΚΗΜΔΗΣ να εγκριθεί με την διαδικασία που προβλέπεται.

Με την αριθμ. 309/2017 προηγούμενη απόφαση του Δημ. Συμβουλίου εγκρίθηκε η πραγματοποίηση δαπάνης ποσού: 99.000,00 € (με ΦΠΑ 24%) του Κ.Α 30-7322.002 με CPV 45236210-5 οικονομικού έτους 2017, για το έργο «Διαμόρφωση παιδικών χαρών»

Ακολουθώντας την οδηγία και τη διαδικασία που παραπάνω αναφέρεται, έγινε εκ νέου πρωτογενές αίτημα και ως εκ τούτου θα πρέπει να ακυρωθεί η αριθμ. 309/2017 απόφαση και να ληφθεί νέα.

Στη συνέχεια έθεσε υπόψη την εισήγηση της ΤΥΔ η οποία έχει ως εξής :

Στο Δήμο Αρταίων συντάχθηκε μελέτη με τίτλο **«Διαμόρφωση παιδικών χαρών**». Η μελέτη αφορά την κατασκευή παιδικών χαρών σε τοπικές κοινότητες του Δήμου Αρταίων, οι οποίες πληρούν τις προδιαγραφές ασφαλείας για τη σωστή οργάνωση και λειτουργία τους. Συγκεκριμένα θα κατασκευαστούν οι παρακάτω παιδικές χαρές:

* Εργατικές κατοικίες Άρτας
* Γλυκόριζου
* Λιμίνης
* Αμμοτόπου
* Πολύδροσου
* Χανόπουλου
* Γαβριάς

Ύστερα από τα παραπάνω και λαμβάνοντας υπόψη:

1. Το ΠΔ 80/2016 παρ. 1α άρθρο 4
2. Το Ν.4412/2016
3. Την αριθμ. 10/2017 μελέτη του έργου «**Διαμόρφωση παιδικών χαρών**»προϋπολογισμού **200.000,00**€.
4. Το από 21 /6 /2017 πρωτογενές αίτημα της υπηρεσίας μας

(17REQ001567621)

προτείνουμε την λήψη απόφασης από το Δημοτικό Συμβούλιο, για την έγκριση της πραγματοποίησης δαπάνης ποσού**: 99.000,00 €** (με ΦΠΑ 24%) του **Κ.Α** **30-7322.002**  με CPV 45236210-5 οικονομικού έτους **2017** και **101.000,00€** (με ΦΠΑ 24%) οικονομικού έτους **2018** για το ανωτέρω έργο.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις του ΔΚΚ Ν.3463/2006, Ν.3852/10, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την ακύρωση της αριθμ. 309/2017 προηγούμενης απόφασής του και

Β.- Την έγκριση της πραγματοποίησης δαπάνης ποσού**: 99.000,00 €** (με ΦΠΑ 24%) του **Κ.Α** **30-7322.002**  με CPV 45236210-5 οικονομικού έτους **2017** και **101.000,00€** (με ΦΠΑ 24%) οικονομικού έτους **2018** για το έργο του έργου «**Διαμόρφωση παιδικών χαρών**».

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 368/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*