

**ΑΠΟΣΠΑΣΜΑ ΠΡΑΚΤΙΚΟΥ 15/2017**

**Αριθ. Απόφασης:369/2017 ΑΔΑ: 7ΓΕΕΩΨΑ-ΙΞ3**

**ΘΕΜΑ:**«Εκ νέου έγκριση πραγματοποίησης δαπάνης «Προμήθεια ομπρελών για

κοινόχρηστους χώρους» (Συμπλήρωση της αριθμ. 308/2017 προηγούμενης

απόφασης Δημ. Συμβουλίου)»

Στην Άρτα σήμερα την εικοστή τρίτη (23η) του μηνός Ιουνίου του έτους 2017 ημέρα Παρασκευή και ώρα 12.30, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 23487/23-6-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι:

|  |  |
| --- | --- |
| **Παρόντες Δημοτικοί Σύμβουλοι**   1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κων/νος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Νταλάκας Δημήτριος 8. Λιλής Γεώργιος 9. Χαρακλιάς Κων/νος 10. Κοτσαρίνης Μιχαήλ 11. Ζέρβας Κων/νος 12. Μιλτιάδους Γεώργιος 13. Σιαφάκας Χριστόφορος 14. Λιόντος Νικόλαος 15. Γραμματικού- Παπατσίμπα Θεανώ 16. Σφήκας Δημήτριος 17. Κουτρούμπα Άννα- Μαρία | 1. Βλάχος Μιχαήλ 2. Στασινός Παύλος 3. Παπαμιχαήλ Κων/νος 4. Ζυγουβέλης Παναγιώτης 5. Κοσμάς Ηλίας 6. Ντέμσια Αικατερίνη 7. Παπαλέξης Ιωάννης 8. Βασιλάκη- Μητρογιώργου Βικτωρία 9. Βλάρας Γρηγόριος 10. Κατσαντούλα Αναστασία 11. Ξυλογιάννης Άγγελος 12. Παπαϊωάννου Κων/νος 13. Πετανίτης Δημήτριος |

**Απουσίαζαν**, αν και κλήθηκαν νόμιμα ο κ. Καραγεώργος Γεώργιος η κα Κιτσαντά Ευαγγελίτσα και ο κ. Παπακίτσος Στέφανος

Στη συνεδρίαση δεν παραβρέθηκαν Πρόεδροι Συμβουλίων Δημοτικών και των Τοπ. Κοινοτήτων.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση ενός (1) εκτάκτου θέματος.

Οι κ.κ. Στασινός και Παπαμιχαήλ, Ζυγουβέλης, Κοσμάς και Ντέμσια απείχαν από τη συζήτηση του 4ου και 5ου θέματος δηλώνοντας ότι εμμένουν στην άποψη: « ότι στο παρελθόν είχαν δοκιμαστεί ομπρέλες και απέτυχαν. Να γίνει μία σοβαρή αρχιτεκτονική μελέτη σε συνεργασία με τους καταστηματάρχες και να ληφθεί άμεσα απόφαση η οποία να αφορά την ηχορύπανση».

Οι κ.κ. Ξυλογιάννης Άγγελος, Παπαϊωάννου Κων/νος και Πετανίτης Δημήτριος απείχαν από τη συζήτηση του 4ου και 5ου θέματος δηλώνοντας ότι συμφωνούν με την προμήθεια ομπρελών αλλά να μην αναλάβει το κόστος αγοράς τους ο Δήμος.

Ο Πρόεδρος κήρυξε την έναρξη της συνεδρίασης και εισηγούμενος το 4ο τακτικό θέμα της ημερήσιας διάταξης: «Εκ νέου έγκριση πραγματοποίησης δαπάνης «Προμήθεια ομπρελών για κοινόχρηστους χώρους» (Συμπλήρωση της αριθμ. 308/2017 προηγούμενης απόφασης Δημ. Συμβουλίου)» είπε:

Από 13-6-2017 τέθηκε σε λειτουργία η νέα εφαρμογή του ΚΗΜΔΗΣ για την έγκριση πρωτογενούς αιτήματος και σύμφωνα με τις οδηγίες καταχώρησης που μας δόθηκαν θα πρέπει εφόσον το πρωτογενές αίτημα έχει καταχωρηθεί με την προηγούμενη έκδοση του ΚΗΜΔΗΣ να αναρτηθεί ξανά στο νέο ΚΗΜΔΗΣ και στη συνέχεια το νέο πρωτογενές αίτημα στο νέο ΚΗΜΔΗΣ να εγκριθεί με την διαδικασία που προβλέπεται.

Με την αριθμ. 308/2017 προηγούμενη απόφαση του Δημ. Συμβουλίου εγκρίθηκε η πραγματοποίηση δαπάνης ποσού: 150.000,00€ του Κ.Α 30-7135.007 οικονομικού έτους 2017, για την προμήθεια με τίτλο: «Προμήθεια ομπρελών για κοινόχρηστους χώρους» Ακολουθώντας την οδηγία και τη διαδικασία που παραπάνω αναφέρεται, έγινε εκ νέου πρωτογενές αίτημα και ως εκ τούτου θα πρέπει να συμπληρωθεί – τροποποιηθεί το αποφασιστικό της αριθμ. 308/2017 απόφασης.

Στη συνέχεια έθεσε υπόψη την εισήγηση της ΤΥΔ η οποία έχει ως εξής :

Έχοντας υπόψη :

1. Την παρ.1α άρθρου 4 ΠΔ 80/2016 .
2. Την παρ. 14 του άρθρου 6 του Ν. 4071/2012.
3. Τις αριθμ. 446/2016 και 9/2017 αποφάσεις του Δημοτικού Συμβουλίου του Δήμου Αρταίων με τις οποίες έγινε η ψήφιση του προϋπολογισμού του έτους 2017, στον Κ.Α. **30-7135.007** του οποίου είναι εγγεγραμμένη πίστωση 150.000,00€ για την παραπάνω υπηρεσία.
4. Την αρ.6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.
5. Το από 10/05/2017 πρωτογενές αίτημα της υπηρεσίας μας, με 17REQ001568684

Αιτούμαστε την έγκριση πραγματοποίησης δαπάνης της υπηρεσίας **«Προμήθεια ομπρελών για κοινόχρηστους χώρους**».

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη διατάξεις του ΔΚΚ Ν.3463/2006, Ν.3852/10, και την εισήγηση

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

(Μειοψηφούντων: 1) του κ. Ξυλογιάννη, Παπαϊωάννου Κων/νου και Πετανίτη Δημητρίου που δήλωσαν ότι: «δεν μπορούμε να ψηφίσουμε μία δαπάνη που θα την πληρώσουν οι Αρτινοί Δημότες» 2) των κ.κ. Στασινού και Κοσμά, που δήλωσαν πως εμμένουν στην πρόταση όπως διατυπώθηκε από τον κ. Στασινό ( να εφαρμοστεί η νομιμότητα να συνταχθεί μια σοβαρή μελέτη για σταθερές κατασκευές)

Α.- Την έγκριση της πραγματοποίησης δαπάνης ποσού: 150.000,00€ του Κ.Α 30-7135.007 οικονομικού έτους 2017, για την προμήθεια με τίτλο: «Προμήθεια ομπρελών για κοινόχρηστους χώρους» .

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 369/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*